Ο **Μπρέισι Ράιτ** (Κόλονι του Τέξας, γεννήθηκε 1 Ιουλίου 1984), είναι Αμερικανός καλαθοσφαιριστής. Με ύψος 1,91 μ. αγωνίζεται στη θέση του πόιντ γκαρντ / σούτινγκ γκαρντ.

Σταδιοδρομία
------------

Ο Ράιτ αγωνίστηκε στο κολέγιο της Ιντιάνα για τρία χρόνια από το 2002 μέχρι το 2005, έχοντας 16,2 πόντους ανά αγώνα στην πρώτη του χρονιά, 18,5 πόντους στη δεύτερη και 18,3 στην τρίτη. Αποχώρησε από το κολέγιο μετά το τρίτο του έτος για να αγωνιστεί στο ΝΒΑ, αφού έγινε ντραφτ στο # 47 του 2005 για τους Μινεσότα Τίμπεργουλβς. Η ομάδα της Μινεσότα, τον έδωσε δανεικό στη Φλόριντα Φλέιμ της NBA D-League, όπου είχε μέσο όρο 21,2 πόντων σε 31 αναμετρήσεις. Την επόμενη χρονιά, έπαιξε σε 19 αγώνες με 3,5 πόντους ανά αγώνα, για τους Τίμπεργουλβς.

Το καλοκαίρι του 2007, υπέγραψε στην ομάδα του Άρη Θεσσαλονίκης, με τον οποίο αγωνίστηκε στην Ευρωλίγκα τη σεζόν 2007-08, ενώ την επόμενη χρονιά ξεκίνησε στην ισπανική Μπανταλόνα και επέστρεψε στον Άρη για τις πέντε τελευταίες αγωνιστικές της κανονικής περιόδου και τα πλέι-οφ, με την ομάδα της Θεσσαλονίκης να κατακτά την τέταρτη θέση του ελληνικού πρωταθλήματος.

Το καλοκαίρι του 2009, συμφώνησε με τη βελγική Οστάνδη έχοντας 12,8 πόντους και 2,3 ριμπάουντ κατά μέσο όρο. 

Συνέχισε την επόμενη σεζόν στην Παρί-Λεβαλουά Μπασκέτ από τη Γαλλία. Τον Ιανουάριο του 2011 υπέγραψε στην ΚΚ Τσεντεβίτα Ζάγκρεμπ, με την οποία κατέκτησε την τρίτη θέση του Eurocup, ενώ ο ίδιος μπήκε στη δεύτερη καλύτερη ομάδα της διοργάνωσης.

Τη σεζόν 2011-12, αγωνίστηκε στην ισπανική ΚΜ Σαραγόσα, ενώ την επόμενη χρονιά έπαιξε και πάλι στην Τσεντεβίτα. Το καλοκαίρι του 2013, μετακόμισε στη Ρωσία και την Κράσνιε Κρίλια και τον Ιανουάριο του επόμενου έτους συμφώνησε με την ισραηλινή Χάποελ Ιερουσαλήμ. Παρέμεινε στη Χάποελ και το 2014-15, με 13,9 πόντους, 3,4 ριμπάουντ και 3,2 ασίστ ανά αγώνα, κατακτώντας το εθνικό πρωτάθλημα. Αποχώρησε από τη Χαποέλ τον Οκτώβριο του 2015 και τον Δεκέμβριο του ίδιου έτους υπέγραψε στην τουρκική Πινάρ Καρσίγιακα.

Το καλοκαίρι του 2016, συμφώνησε με την Ακιμπαντέμ Ουνιβερσιτέσι.

Στις 4 Ιουλίου του 2017, συνέχισε στην Τουρκία, αυτή τη φορά με την ομάδα της Μπουγιουκτσεκμετσέ. Τη σεζόν 2017-18 μέτρησε 15.4 πόντους, 3.7 ασίστ και 3.2 ριμπάουντ κατά μέσο όρο.

Τον Οκτώβριο του 2018, συμφώνησε με την τσέχικη Νίμπουργκ. Με την ομάδα κατέκτησε το νταμπλ του 2019.

Τίτλοι-Διακρίσεις
-----------------

### Συλλογικοί

#### Χαπόελ Ιερουσαλήμ

* Πρωτάθλημα Ισραήλ: (2015)

#### Νίμπουρκ

* Πρωτάθλημα Τσεχίας: (2019
* Κύπελλο Τσεχίας: (2019)

### Ατομικοί

* MVP των τελικών στο Πρωτάθλημα Ισραήλ: (2015)
* Δεύτερη καλύτερη ομάδα του Γιούροκαπ: (2011)
* Ελληνικό All-Star Game: (2008)

Παραπομπές
----------

1. ↑  Bracey Wright #6 of the Florida Flame
2. ↑  Bracey Wright | Minnesota | National Basketball Association
3. ↑  «Πήρε τον Μπρέισι Ράιτ - Άρης - SPORT 24». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 15 Νοεμβρίου 2015.
4. ↑  Badalona waives Wright
5. ↑  Aris, out Marshall in Wright?
6. ↑  «Στην Παρί ο Μπρέισι Ράιτ - Μπάσκετ - Ευρώπη». *sport-fm.gr*. Ανακτήθηκε στις 20 Απριλίου 2021.
7. ↑  KK Cedevita tabs Bracey Wright
8. ↑  CAI lands Bracey Wright
9. ↑  Cedevita tabs Bracey Wright
10. ↑  «Sergei Bazarevich: Krasnye Krylia will play exciting basketball». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 15 Νοεμβρίου 2015.
11. ↑  Bracey Wright agreed to terms with Hapoel Jerusalem
12. ↑  Bracey Wright extends with Hapoel Jerusalem until 2017
13. ↑  Bracey Wright, Hapoel Jerusalem parting ways
14. ↑  Pinar Karsiyaka finalizing deals with Bracey Wright and Lazeric Jones
15. ↑  Acibadem inks Bracey Wright - eurobasket News
16. ↑  «Πρώην παίκτης του Άρη στην αντίπαλο της ΑΕΚ στο BCL». *www.gazzetta.gr*. Ανακτήθηκε στις 20 Απριλίου 2021.

Πηγές
-----

* WRIGHT, BRACEY - Welcome to EUROLEAGUE BASKETBALL
* Bracey Wright Stats - Sports-Reference.com
* Bracey Wright NBA Stats | Basketball-Reference.com